section_heading: Radnja
paragraph_text: Seraph kontaktira Morpheusa i Trinity u ime Oracle, koja ih informira o Neovom zatočeništvu. Seraph, Morpheus i Trinity ulaze u klub Hel, gdje se suočavaju s Merovingianom i prisile ga da pusti Nea. Uznemiren vizijama Grada Strojeva, Neo posjećuje Oracle, koja otkriva da agent Smith namjerava uništiti i Matricu i stvarni svijet. Ona konstatira da "sve što ima početak, ima i kraj" te da će se rat završiti. Nakon što Neo ode, velika grupa Smithova asimilira Sati, Serapha i Oracle (koja se ne odupire), dobivši njenu moć predviđanja.